**ขั้นตอนการดำเนินการของ อปท.**

1. อปท.ดำเนินการโดยการขอเช่าที่วัดโดยกำหนดระยะเวลา

📌2. ให้จัดทำประชาคมเพื่อขอให้ได้รับความเห็นชอบจากชาวบ้าน

📌3. อปท.ได้นำเรื่องเข้าเพื่อสภาพิจารณาอนุมัติให้เช่า. และให้แสดงเงื่อนไขว่าจะเช่าเพื่อสร้างอะไร......ตามระเบียบว่าด้วยการพัสดุ (ข้อ9เดิม หรือตามมติกวจ. ที่ กค (กวจ) 0405.2/020147 ลว.18 พฤษภาคม 2561 เรื่อง ข้อหารือแนวทางปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และระเบียบการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560

📌4. เมื่อสภาอนุมัติแล้ว อปท.ทำเรื่องเสนอขอเช่าผ่านเจ้าอาวาสที่ให้เช่า

📌5. วัด(เจ้าอาวาสเสนอไปเจ้าคณะตำบล เจ้าคณะอำเภอ เจ้าคณะจังหวัด) และ ผ่านฝ่ายปกครอง (นายอำเภอและผู้ว่าราชการจังหวัด)

📌6. หลังจากนั้นจังหวัดโดยสำนักงานพระพุทธศาสนาจังหวัดจะเสนอเรื่องเข้าสำนักงานพระพุทธศาสนาแห่งชาติ

แนวปฏิบัติในเรื่องการใช้ประโยชน์จากที่ดินของวัด

ดูรายละเอียดที่จะต้องทราบเพื่อจะได้ดำเนินการถูกต้องในการขอใช้ที่ดินวัด ในการก่อสร้างครับ

แน่นอนว่าวัดอยู่ในความดูแลของสำนักพระพุทธจังหวัด เจ้าอาวาสเป็นเจ้าพนักงานที่ต้องดูแลวัดและถือปฏิบัติตาม พ.ร.บ.คณะสงฆ์ พ.ศ.2505

⛔ข้อตรวจสอบพิจารณาในการใช้ที่ดินวัด

📌1.ตรวจสอบว่าเป็นที่ธรณีสงฆ์ตาม พรบ.คณะสงฆ์ 2505 มาตรา 33 หรือไม่

📌2.หน่วยงานราชการที่จะเข้าไปใช้ประโยชน์ในที่ดินของวัดโดยไม่มีค่าตอบแทนจะทำไม่ได้ ไม่ทำเจ้าอาวาสกระทำผิดพระวินัยสงฆ์

📌3.การเข้าไปใช้ประโยชน์ของวัดจึงต้องดำเนินการขอเช่าที่ดินกับวัดนั้นๆ

📌4.การเช่าที่วัดหรือธรณีสงฆ์เพื่อสร้างอาคารพาณิชย์อาคารใดๆเพื่อแสวงหาผลประโยชน์ต้องดำเนินการตามมติมหาเถรสมาคมครั้งที่ 14/2521